Botter | Dion se gedagtes
Regte botter is darem so blêrrie duur, maar mensig, dis lekker! Veral op 'n skaapwagtersny vars gebakte brood met heining oor… en dit is boonop nog so doodmaklik om te maak. Laat jou vars melk (gepasteuriseerd werk nie) staan in 'n koel plek totdat 'n dik laag room daarop verskyn. Skep dit af en voeg nog melk by. Hou so aan totdat jy so drie of vier liter room het. Nou kry jy 'n lekker groot bottel wat dig kan toeskroef, sit die room daarin en skud die stront daaruit. Regtig! Dis al wat jy doen. Mettertyd sal die botter begin saampak in 'n massa. Dan kan jy die waterige melk om dit afgooi, vars skoon water insit by die botter en weer skud sodat die botter kan "was". Agterna sit jy sout na smaak in – die sout preserveer ook die botter – en dis dit! Die bottermelk wat jy afgegooi het kan nou dalk verder gebruik word in die maak van joghurt en kase. Niks word gemors nie!
op Oktober 21, 2011 at 12:57 nm | Antwoord Christie
Ja die botter maak is regtig so maklik soos uit 'n boom val. Ek het die room afgekarring en na die was proses eers met koeksoda gewas. Los 2 teelepels koeksoda in 2.5 liter water op en was die botter eers met dit. Na dit goed deurgewas is gooi dit af. Spoel dan een keer met skoon koue water en voeg dan die sout by. Die koeksoda wenk het ek van my ma gekry om te keer dat botter galsterig word. Terloops die karring melk wat af kom , as dit bietjie suur is , kan gebruik word om karring melk beskuit te bak. So die botter en die karring melk word weer gebruik om iets anders te maak.
op Oktober 21, 2011 at 1:29 nm | Antwoord Dion
Dankie vir jou handige wenke! Nou't ek ook iets geleer met die koeksoda – dit maak nogal sin. So van karringmelk gepraat – ek wil juis hierdie naweek beskuit bak. Daar gaan nog baie beskuit en koekies gebak moet word voor die Desember-vakansie!
op Augustus 16, 2013 at 12:39 vm | Antwoord Belinda
Jus maar jy's oulik!!! Soek jy nie 'n vrou nie?!?!? Hahahaha, sorry ek het maar so twisted sense of humor!! Vragie….kan mens dit doen met minder room ook, se bv 1 liter room?
op Augustus 16, 2013 at 9:12 vm | Antwoord Dion
Hierts, dankie jong! Ja, ek kan nie genoeg van julle dames kry nie! Moet nooit om verskoning vra vir jou humor nie. Ek het weer hierdie droeë en somtyds donker sin vir humor wat baie mense gewoonlik nie vang nie… Dis seker lelik, maar ek het nou-die-dag vir Engel 1 gevra: "Do you think homeless people listen to House music?" Ek sê maar niks…
Dankie vir jou inloer, Belinda. Ja, jy kan sekerlik 1l room gebruik, maar dit gaan vir jou nie veel botter oplewer nie en kleiner hoeveelhede skud of karring moeiliker. 2l behoort beter te wees en behoort vir jou 1 pond botter te gee, as ek my hoeveelhede reg onthou.